CELEX: 52000PC0292
Language: fi
Date: 2000-05-19
Title: Ehdotus: neuvoston päätös Bulgarian osallistumista yhteisön audiovisuaalipolitiikan mukaiseen yhteisön ohjelmaan koskevasta assosiaationeuvostossa vahvistettavasta yhteisön kannasta

Avis juridique important

|

52000PC0292

Ehdotus: neuvoston päätös Bulgarian osallistumista yhteisön audiovisuaalipolitiikan mukaiseen yhteisön ohjelmaan koskevasta assosiaationeuvostossa vahvistettavasta yhteisön kannasta  /* KOM/2000/0292 lopull. - ACC 2000/0123 */  

Ehdotus: NEUVOSTON PÄÄTÖS Bulgarian osallistumista yhteisön audiovisuaalipolitiikan mukaiseen yhteisön ohjelmaan koskevasta assosiaationeuvostossa vahvistettavasta yhteisön kannasta(komission esittämä)PERUSTELUTEurooppa-neuvosto on useassa yhteydessä tunnustanut Keski- ja Itä-Euroopan ehdokasmaiden pääsyn yhteisön ohjelmiin tärkeäksi tekijäksi niiden valmistautuessa liittymään Euroopan unioniin.Luxemburgissa vuoden 1997 joulukuussa kokoontunut Eurooppa-neuvosto korosti ehdokasmaiden yhteisön ohjelmiin osallistumisen merkitystä niiden omaksuessa asteittain yhteisön säännöstöä.Assosiaationeuvoston ensimmäisissä päätöksissä määritettiin asianomaisten maiden Eurooppa-sopimusten lisäpöytäkirjojen mukaisesti edellytykset kaikkien Keski- ja Itä-Euroopan ehdokasmaiden osallistumiselle useisiin yhteisön ohjelmiin monilla eri aloilla. Nyt ehdotetaan, että Bulgaria voisi osallistua Media II -ohjelmaan vuodesta 2000 alkaen.Kaikkien näiden maiden kanssa vuodesta 1996 käytyjen laajojen tilannetta kartoittavien keskustelujen perusteella vaikuttaa siltä, että Bulgaria täyttää Keski- ja Itä-Euroopan ehdokasmaista parhaiten yhteisön audiovisuaalipolitiikassa määritetyt lainsäädännölliset vaatimukset.Yhteisön audiovisuaalipolitiikka koostuu täydentävistä tavoitteista ja osa-alueista, ja sen erityisluonteen vuoksi ehdokasmaan lainsäädäntö on mukautettava hyvin suurelta osin vastaamaan neuvoston direktiiviä 89/552/ETY, sellaisena kuin se on muutettuna Euroopan parlamentin ja neuvoston direktiivillä 97/36/EY (televisio ilman rajoja -direktiivi), ennen kuin sen osallistumista Media II -ohjelmaan voidaan harkita. Media II -ohjelmalla ja televisio ilman rajoja -direktiivillä on tiettyjä yhteisiä päämääriä - Euroopan audiovisuaalialueen luominen ja Euroopan audiovisuaalituotannon ja levityksen tukeminen. Osallistuminen taloudelliseen tukiohjelmaan lainsäädäntöä mukauttamatta voisi olla syrjivää, tai ainakin sillä olisi kielteisiä vaikutuksia. Lisäksi Eurooppa-sopimuksen 92 artiklan 2 kohdassa määrätään, että osapuolet toimivat yhteistyössä ja yhdenmukaistavat tarvittaessa menettelyjään valtioiden rajat ylittävien lähetysten sääntelyn, audiovisuaalisen alan teknisten standardien ja Euroopan audiovisuaalisen teknologian edistämisen osalta. Keski- ja Itä-Euroopan ehdokasmaiden lainsäädäntöjen ei tarvitse olla täysin mukautettu yhteisön säännöstöön ennen kyseisten maiden osallistumista Media II -ohjelmaan, mutta halukkaiden maiden on osoitettava, että lainsäädännön mukauttaminen edistyy samalla, kun ne osallistuvat mainittuun ohjelmaan.Kaikissa ehdokasmaissa on pyritty mukauttamaan kansallista lainsäädäntöä televisio ilman rajoja -direktiiviin vuodesta 1995. Yhteisön audiovisuaalipolitiikan periaatteet ja tavoitteet on esitetty ja selvitetty yksityiskohtaisesti Brysselissä ja kaikissa Keski- ja Itä-Euroopan ehdokasmaissa, ja aiheesta on vaihdettu tietoja Kyproksessa ja Maltassa. Jäsenyyden valmistelun myötä yhteisön ohjelmiin osallistumisen merkitys on kasvanut, ja tämän vuoksi asianomaiset komission yksiköt ovat pyrkineet edistämään voimakkaammin lainsäädäntöjen lähentämistä, jotta maat voisivat nopeammin osallistua Media II -ohjelmaan. Useimmissa näistä maista keskustellaan parhaillaan yleisradiolähetyksiä koskevan lainsäädännön muuttamisesta. Komissio tarjoaa tulevien kuukausien aikana yhä enemmän neuvoja ja tietoa, joiden avulla voidaan auttaa muita Keski-Euroopan ehdokasmaita valmistelemaan osallistumista Media II -ohjelmaan.Lainsäädännön mukauttamisen lisäksi Bulgarian on itse vastattava lisäpöytäkirjan 3 artiklan mukaisesti ohjelmaan osallistumisen kustannuksista. Se voi kuitenkin täydentää talousarvio-osuuttaan kansallisesta Phare-ohjelmasta. Bulgaria on toimittanut komissiolle kirjallisen vahvistuksen halukkuudestaan osallistua Media II -ohjelmaan vuonna 2000 ja huolehtia tarvittavista talousarviomäärärahoista komission yksiköiden laskelmien mukaisesti. Se aikoo maksaa seitsemän prosenttia rahoitusosuudestaan (mikä vastaa hallinnollisten lisäkustannusten määrää) kansallisesta talousarviostaan ja 93 prosenttia otetaan Phare-ohjelman määrärahoista.Erittäin tärkeää Bulgarialle on se, miten se voi osallistua ohjelman hallinnointiin ja päätöksentekomenettelyyn. Assosiaationeuvoston päätösluonnoksessa esitetään, että Bulgaria valvoo tiiviisti osallistumistaan ohjelmaan, että se kutsutaan ennen hallintokomitean kokouksia järjestettäviin yhteensovittamiskokouksiin ja että sille kerrotaan hallintokomitean kokouksen tuloksista.Pääkohdat liitteenä olevassa EY:n ja Bulgarian assosiaationeuvoston päätösluonnoksessa Bulgarian Euroopan yhteisön audiovisuaalialan ohjelmaan osallistumista koskevista edellytyksistä ovat seuraavat:- Bulgaria osallistuu kaikkeen Media II -ohjelmaan kuuluvaan toimintaan; hakemusten jättämiseen ja arviointiin sekä tarjoajien valintaan liittyvät edellytykset ovat sen osalta samat kuin yhteisön jäsenvaltioiden osalta (liitteessä I oleva 1 ja 2 kohta);- Bulgaria perustaa tai ottaa käyttöön kansalliset rakenteet ja mekanismit osallistumisen toteuttamiseksi (liitteessä I oleva 3 kohta), ja huolehtii erityisesti Media-deskin (kansallinen yhteystoimisto) perustamisesta;- Bulgarian rahoitusosuus ja sitä koskevat säännöt määritellään liitteessä I olevassa 4 kohdassa ja liitteessä II;- Bulgarian edellytetään valvovan ohjelmaan osallistumistaan (liitteessä I oleva 6 kohta);- Bulgaria kutsutaan ennen ohjelmakomitean kokouksia järjestettäviin yhteensovittamiskokouksiin, ja sille kerrotaan ohjelmakomitean kokouksen tuloksista (liitteessä I oleva 7 kohta);- komissio ja Bulgaria vaihtavat tietoja audiovisuaalialan lainsäädännön mukauttamisesta ja seuraavat sen edistymistä erityisesti yhteyskomiteassa, josta säädetään direktiivissä 89/552/ETY, sellaisena kuin se on muutettuna Euroopan parlamentin ja neuvoston direktiivillä 97/36/EY (liitteessä I oleva 8 kohta);- päätös on voimassa ohjelman keston ajan (eli 31. joulukuuta 2000 asti; päätöksen 2 artikla).Kuten edellä on mainittu, Bulgaria täyttää melko hyvin yhteisön audiovisuaalipolitiikassa määritetyt vaatimukset. Lainsäädännöllisiä muutoksia on kuitenkin seurattava jatkuvasti tarkkaan. Bulgaria on ilmoittanut, että se jatkaa yhdenmukaistamista koko vuoden 2000 ajan samalla, kun se osallistuu ohjelmaan.Assosiaationeuvoston päätös, jolla Bulgarialle annetaan ensimmäisenä Keski- ja Itä-Euroopan ehdokasmaana lupa osallistua Media II -ohjelmaan vuonna 2000, antaa sille mahdollisuuden osallistua aktiivisesti yhteisön audiovisuaalipolitiikkaan. Asia on tämän vuoksi poliittisesti erittäin tärkeä.Muiden ehdokasmaiden pitäisi voida liittyä joko Media II -ohjelmaan tai myöhempiin alan ohjelmiin (esimerkiksi mahdolliseen Media III -ohjelmaan) tulevaisuudessa riippuen niiden kyvystä täyttää asiaan liittyvät hallinnolliset ja taloudelliset edellytykset sekä lainsäädännön yhdenmukaisuutta koskevat vaatimukset. Toistaiseksi ainoastaan Kypros on osallistunut Media II -ohjelmaan. Unkarin osalta neuvotellaan parhaillaan samanlaisten säännösten pohjalta, joita ehdotetaan liitteenä olevassa päätösluonnoksessa.Jotta Bulgaria voisi osallistua Media II -ohjelmaan jo alkuvuodesta 2000, neuvostoa pyydetään hyväksymään liitteenä oleva ehdotus päätökseksi.2000/0123 (ACC)Ehdotus: NEUVOSTON PÄÄTÖS Bulgarian osallistumista yhteisön audiovisuaalipolitiikan mukaiseen yhteisön ohjelmaan koskevasta assosiaationeuvostossa vahvistettavasta yhteisön kannastaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 150 artiklan 4 kohdan ja 157 artiklan 3 kohdan yhdessä 300 artiklan 2 kohdan ensimmäisen alakohta toisen virkkeen ja toisen alakohta kanssa,ottaa huomioon komission ehdotuksen,sekä katsoo seuraavaa:(1) Eurooppa-sopimuksen 92 artiklan 2 kohdassa määrätään, että osapuolet toimivat yhteistyössä ja yhdenmukaistavat tarvittaessa menettelyjään valtioiden rajat ylittävien lähetysten sääntelyn, audiovisuaalisen alan teknisten standardien ja Euroopan audiovisuaalisen teknologian edistämisen osalta. Asian kannalta merkityksellisiä yhteisön välineitä ovat tässä yhteydessä 3 päivänä lokakuuta 1989 annettu direktiivi 89/552/ETY, sellaisena kuin se on muutettuna televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 30 päivänä kesäkuuta 1997 annetulla Euroopan parlamentin ja neuvoston direktiivillä 97/36/EY [1], sekä tiettyjen satelliitin välityksellä tapahtuvaan yleisradiointiin ja kaapeleitse tapahtuvaan edelleen lähettämiseen sovellettavien tekijänoikeutta sekä lähioikeuksia koskevien sääntöjen yhteensovittamisesta 27 päivänä syyskuuta 1993 annettu direktiivi 93/83/ETY [2]. On erittäin tärkeää, että kukin valtio varmistaa, että kaikki sen alueella toimivat yleisradiopalvelun harjoittajat noudattavat kyseisessä jäsenvaltiossa julkisiin lähetyksiin sovellettavan oikeusjärjestelmän sääntöjä.[1]  EYVL L 202, 30.7.1997.[2]  EYVL L 248, 6.10.1993.(2) Euroopan yhteisöjen ja niiden jäsenvaltioiden sekä Bulgarian Brysselissä 8 päivänä maaliskuuta 1993 allekirjoittaman Eurooppa-sopimuksen 92 artiklassa määrätään Bulgarian mahdollisuudesta osallistua Media II -ohjelmaan liittyvään toimintaan.(3) Yhdeltä puolen Euroopan yhteisöjen ja niiden jäsenvaltioiden sekä toiselta puolen Bulgarian tasavallan assosiaatiosta tehdyn Eurooppa-sopimuksen lisäpöytäkirja tehtiin neuvoston ja komission päätöksellä 4 päivänä joulukuuta 1995 [3].[3]  EYVL L 317, 30.12.1995, s. 24.(4) Lisäpöytäkirjan 1 artiklan mukaisesti Bulgaria voi osallistua yhteisön puiteohjelmiin, erityisohjelmiin, hankkeisiin tai muuhun toimintaan erityisesti audiovisuaalisella ja kulttuurin alalla; lisäpöytäkirjan 2 artiklan mukaisesti assosiaationeuvosto päättää ehdoista ja edellytyksistä, jotka koskevat Bulgarian osallistumista 1 artiklassa tarkoitettuun toimintaan.(5) Euroopan audiovisuaalisten teosten kehittämisen ja levityksen edistämistä koskevan ohjelman täytäntöönpanosta 10 päivänä heinäkuuta 1995 tehdyssä neuvoston päätöksessä 95/563/EY [4] ja erityisesti sen 6 artiklassa sekä Euroopan audiovisuaalisen ohjelmateollisuuden ammattilaisten koulutusohjelmien täytäntöönpanosta 22 päivänä joulukuuta 1995 tehdyssä neuvoston päätöksessä 95/564/EY [5] ja erityisesti sen 5°artiklassa, jäljempänä näitä kahta päätöstä kutsutaan nimellä Media II, säädetään, että Keski- ja Itä-Euroopan assosioituneet maat voivat osallistua kyseisiin ohjelmiin yhteisön ohjelmiin osallistumista koskevien assosiaatiosopimusten lisäpöytäkirjoissa vahvistettujen edellytysten mukaisesti.[4]   EYVL L 321, 30.12.1995, s. 25.[5]   EYVL L 321, 30.12.1995, s. 33.(6) Vaikka Bulgaria on ratifioinut Euroopan neuvoston yleissopimuksen rajat ylittävistä televisiolähetyksistä ja ratifioi lähiaikoina sen muutospöytäkirjan ja se on ottanut viimeisimmillä radio- ja televisiolakien muutoksilla käyttöön useita säännöksiä, jotka lähentävät Bulgarian yleisradiolainsäädäntöä hyvin lähelle yhteisön tämän alan säännöstöä, vähäistä yhdenmukaistamista tarvitaan vielä,ON PÄÄTTÄNYT SEURAAVAA:Euroopan yhteisöjen ja niiden jäsenvaltioiden sekä Bulgarian Eurooppa-sopimuksella perustetussa assosiaationeuvostossa vahvistettava yhteisön kanta, joka koskee Bulgarian osallistumista yhteisön audiovisuaalipolitiikan mukaiseen yhteisön ohjelmaan, on liitteenä oleva ehdotus assosiaationeuvoston päätökseksi.Tehty Brysselissä [...].Neuvoston puolestaPuheenjohtajaLuonnos EY:N JA BULGARIAN ASSOSIAATIONEUVOSTON PÄÄTÖS Bulgarian osallistumista yhteisön audiovisuaalisen politiikan mukaiseen ohjelmaan koskevien ehtojen ja edellytysten hyväksymisestäASSOSIAATIONEUVOSTO, jokaottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisestä assosiaatiosta tehdyn Eurooppa-sopimuksen ja erityisesti sen 92 ja 98 artiklan [6],[6]   EYVL L 358, 31.12.1994, s. 94.ottaa huomioon yhdeltä puolen Euroopan yhteisöjen ja niiden jäsenvaltioiden sekä toiselta puolen Bulgarian tasavallan assosiaatiosta tehdyn Eurooppa-sopimuksen lisäpöytäkirjan Bulgarian osallistumisesta yhteisön ohjelmiin ja erityisesti sen 1 ja 2 artiklan [7],[7]   EYVL L 317, 30.12.1995, s. 95.sekä katsoo, ettälisäpöytäkirjan 1 artiklan mukaisesti Bulgaria voi osallistua yhteisön puiteohjelmiin, erityisohjelmiin, hankkeisiin tai muuhun toimintaan erityisesti audiovisuaali- ja kulttuurialoilla, jalisäpöytäkirjan 2 artiklan mukaisesti assosiaationeuvosto päättää ehdoista ja edellytyksistä, jotka koskevat Bulgarian osallistumista 1 artiklassa tarkoitettuun toimintaan,ON PÄÄTTÄNYT SEURAAVAA:1 artiklaBulgaria osallistuu Euroopan yhteisön Media II -ohjelmaan liitteissä I ja II olevien ehtojen ja edellytysten mukaisesti, jotka ovat erottamaton osa tätä päätöstä.2 artiklaTätä päätöstä sovelletaan 31 päivään joulukuuta 2000.3 artiklaTämä päätös tulee voimaan sen tekemistä seuraavan kuukauden ensimmäisenä päivänä.Tehty Brysselissä [...].Assosiaationeuvoston puolestaPuheenjohtajaLIITE IBulgarian osallistumista Media II -ohjelmaan koskevat ehdot ja edellytykset1. Bulgaria osallistuu kaikkiin Media II -ohjelman, jäljempänä 'ohjelma', mukaisiin toimiin edellyttäen, että:- hyväksytään aikataulu Bulgarian lainsäädännön täydelliselle yhdenmukaistamiselle televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta 3 päivänä lokakuuta 1989 annetun direktiivin 89/552/ETY, sellaisena kuin se on muutettuna Euroopan parlamentin ja neuvoston direktiivillä 97/36/EY, kanssa.Bulgaria osallistuu ohjelmaan Euroopan audiovisuaalisten teosten kehittämisen ja levityksen edistämistä koskevan ohjelman täytäntöönpanosta tehdyssä neuvoston päätöksessä 95/563/EY sekä Euroopan audiovisuaalisen ohjelmateollisuuden ammattilaisten koulutusohjelmien täytäntöönpanosta tehdyssä neuvoston päätöksessä 95/564/EY määriteltyjen tavoitteiden, perusteiden ja määräaikojan mukaisesti sekä niissä säädettyjä menettelyjä noudattaen, ellei tässä päätöksessä toisin säädetä.2. Osallistumisedellytykset täyttävien bulgarialaisten laitosten, järjestöjen ja yksityishenkilöjen hakemusten jättämiseen ja arviointiin sekä tarjoajien valintaan sovelletaan samoja ehtoja ja edellytyksiä kuin osallistumisedellytykset täyttäviin yhteisön laitoksiin, järjestöihin ja yksityishenkilöihin.3. Media II -ohjelmaa koskevien päätösten asianomaisten säännösten mukaisesti Bulgaria ottaa käyttöön asianmukaiset kansallisen tason rakenteet ja mekanismit ja toteuttaa muut tarvittavat toimenpiteet varmistaakseen ohjelmien toteuttamisen yhteensovittamisen ja järjestelyn kansallisella tasolla. Erityisesti Bulgaria perustaa Media-deskin yhdessä Euroopan komission kanssa.4. Bulgaria maksaa vuosittain yhteisön talousarvioon rahoitusosuuden, jonka tarkoitus on kattaa ohjelmaan osallistumisesta koituvat kustannukset.Bulgarian rahoitusosuutta koskevat säännöt määritellään liitteessä II, joka on erottamaton osa tätä päätöstä. Assosiaatiokomitea voi tarvittaessa mukauttaa rahoitusosuutta.5. Yhteisön jäsenvaltiot helpottavat parhaansa mukaan Bulgarian ja yhteisön välillä liikkuvien ja edellytykset täyttävien ihmisten vapaata liikkuvuutta ja asumista heidän osallistuessaan tämän päätöksen soveltamisalaan kuuluvaan toimintaan.6. Komissio ja Bulgaria valvovat kumppanuuden perusteella jatkuvasti Bulgarian osallistumista ohjelmiin, sanotun kuitenkaan rajoittamatta komission ja yhteisön tilintarkastustuomioistuimen sellaisten tehtävien hoitoa, jotka koskevat ohjelmien valvontaa ja arviointia Media II -ohjelmasta (kehittäminen ja levitys) tehdyn päätöksen 7 artiklan ja Media II -ohjelmasta (koulutus) tehdyn päätöksen 6 artiklan nojalla. Bulgaria toimittaa yhteisölle tarvittavat kertomukset ja osallistuu tarvittaviin yhteisön määräämiin erityistoimiin.7. Bulgarian edustajat kutsutaan osallistumaan ennen ohjelmakomitean säännöllisiä kokouksia pidettäviin yhteensovittamiskokouksiin, jotka koskevat tämän päätöksen täytäntöönpanoa, sanotun kuitenkaan rajoittamatta 4 artiklassa (Media II - koulutus) ja 5 artiklassa (Media II - kehittäminen ja levitys) tarkoitettujen menettelyjen noudattamista. Komissio ilmoittaa Bulgarialle kyseisten säännöllisten kokousten tuloksista.8. Komissio ja Bulgaria vaihtavat tietoja audiovisuaalialan lainsäädännön mukauttamisesta ja seuraavat sen edistymistä, erityisesti direktiivin 89/552/ETY, sellaisena kuin se on muutettuna Euroopan parlamentin ja neuvoston direktiivillä 97/36/EY, osalta. Bulgaria kutsutaan tarvittaessa osallistumaan direktiivin 97/36/EY mukaisen yhteyskomitean toimintaan.9. Hakemusmenettelyssä, sopimuksissa, annettavissa kertomuksissa ja muissa ohjelmien hallinnollisissa järjestelyissä käytettävän kielen on oltava jokin yhteisön virallisista kielistä.LIITE IIBULGARIAN MEDIA II -RAHOITUSOSUUS1. Bulgarian rahoitusosuus kattaa:- ohjelmasta myönnettävän taloudellisen tuen bulgarialaisille osanottajille,- ohjelmasta Media-deskille myönnettävän taloudellisen tuen, jonka määrä on enintään 50 prosenttia toiminnan kokonaiskustannuksista,- ohjelman hallinnolliset lisäkustannukset, jotka liittyvät komission vastuulla olevaan ohjelman hallinnointiin ja aiheutuvat Bulgarian osallistumisesta siihen.Bulgarialaisten edunsaajien ja Bulgarian Media-deskin tämän ohjelman kautta saama taloudellinen tuki ei saa olla suurempi kuin Bulgarian maksama rahoitusosuus sen jälkeen, kun siitä on vähennetty hallinnolliset lisäkustannukset.2. Bulgarian vuosittainen rahoitusosuus on 334 312 euroa vuodelle 2000. Tästä määrästä 23 402 euroa (7 prosenttia koko 334 312 euron määrästä) on tarkoitettu käytettäväksi sellaisten hallinnollisten lisäkustannusten kattamiseen, jotka liittyvät komission vastuulla olevaan ohjelman hallinnointiin ja aiheutuvat Bulgarian osallistumisesta siihen.3. Yhteisön yleiseen talousarvioon sovellettavaa varainhoitoasetusta sovelletaan erityisesti Bulgarian rahoitusosuuden hallintaan.Tämän päätöksen tultua voimaan komissio pyytää Bulgariaa toimittamaan sen tämän päätöksen mukaista rahoitusosuutta vastaavat varat.Rahoitusosuus ilmoitetaan euroina, ja se maksetaan komission euromääräiselle pankkitilille.Bulgaria maksaa osuutensa tämän päätöksen soveltamisalaan kuuluvista vuosikustannuksista rahoituspyynnön mukaisesti ja viimeistään kolmen kuukauden kuluttua pyynnön lähettämisestä. Jos osuuden maksu viivästyy, Bulgaria maksaa viivästyskorkoa maksamattomasta määrästä eräpäivästä alkaen. Viivästyskorkona käytetään eräpäivän kuukautena voimassa olevaa Euroopan keskuspankin euromääräisiin toimiinsa soveltamaa korkoa 1,5 prosenttiyksiköllä korotettuna.4. Bulgaria maksaa 2 kohdassa tarkoitetut hallinnolliset lisäkustannukset kansallisesta talousarviostaan.5. Vuonna 2000 Bulgaria maksaa 23 402 euroa kansallisesta talousarviostaan (mikä vastaa 7 prosentin hallinnollisia lisäkustannuksia), ja 310 910 euroa maksetaan vuosittaisesta Phare-ohjelmasta, jollei Phare-ohjelman säännöllisistä ohjelmointimenettelyistä muuta johdu.RAHOITUSSELVITYS1. TOIMENPITEEN NIMIBulgarian osallistuminen yhteisön Media II -ohjelmaan2. BUDJETTIKOHDATB7-030 -Taloudellinen tuki Keski- ja Itä-Euroopan assosioituneille maille6091 - Tulot jäsenyyttä hakeneiden maiden osallistumisesta yhteisön ohjelmiin.3. OIKEUSPERUSTAEuroopan yhteisön perustamissopimus ja erityisesti sen 150 artiklan 4 kohta ja 157 artiklan 3 kohta yhdessä 300 artiklan 2 kohdan ensimmäisen alakohdan toisen virkkeen ja toisen alakohdan kanssa.Yhteisöön ohjelmiin osallistumista koskeva, 30 päivänä joulukuuta 1995 julkaistu Bulgarian Eurooppa-sopimuksen lisäpöytäkirja (EYVL L 317,30.12.1995, s. 24).Media II (kehittäminen ja levitys) -ohjelmasta 10 päivänä heinäkuuta 1995 tehty neuvoston päätös 95/563/EY ja erityisesti sen 5 artikla.Media II (koulutus) -ohjelmasta 22 päivänä joulukuuta 1995 tehty neuvoston päätös 95/564/EY ja erityisesti sen 6 artikla.4. TOIMENPITEEN KUVAUS4.1 Toimenpiteen yleistavoiteBulgarian osallistuminen Media II -ohjelmaan edistää sen tulevaa liittymistä unioniin, minkä Kööpenhaminassa vuoden 1993 kesäkuussa kokoontunut Eurooppa-neuvosto asetti tavoitteeksi ja minkä sen jälkeen kokoontuneet Eurooppa-neuvostot vahvistivat. Sen osallistuminen edistää Eurooppa-sopimusten taloudellista yhteistyötä ja kulttuuriyhteistyötä koskevien määräysten täytäntöönpanoa, ja sen avulla Bulgaria voi tutustua yhteisön ohjelmissa noudatettuihin menettelyihin ja käytettyihin menetelmiin.Ohjelmien avaamiseen liittyvä päätöksentekomenettely edellyttää unionin ja assosioituneen maan välisen assosiaationeuvoston tekemää päätöstä. Kyseisessä päätöksessä säädetään myös ohjelmien avaamisen käytännön järjestelyistä.Bulgarian kanssa tehty lisäpöytäkirja tuli voimaan 1. helmikuuta 1996, ja siinä määrätään Bulgarian osallistumisesta audiovisuaalialan ohjelmiin.4.2 Toimenpiteen kesto ja sen uusimista tai voimassaolon jatkamista koskevat yksityiskohtaiset säännötKesto kyseisen yhteisön ohjelman loppuun eli 31. joulukuuta 2000 saakka.5. MENOJEN JA TULOJEN LUOKITUS5.1 Ei-pakollinen meno5.2 Jaksotetut määrärahat5.3 Oletettu tulolaji:Lisäpöytäkirjan 3 artiklan ensimmäisen kohdan mukaan Bulgaria vastaa itse osallistumiskustannuksista, ja näin ollen sitä pyydetään siirtämään kokonaisrahoitusosuutensa (kansalliset varat sekä Phare-rahoitusosuudesta peräisin olevat varat) EU:n talousarviosaatavien alamomenttiin 6091. Lisäpöytäkirjan 3 artiklan toisessa kohdassa kuitenkin säädetään, että yhteisö voi täydentää Bulgarian rahoitusosuutta (osittain kansallisesta Phare-ohjelmasta), mistä syystä Bulgarian on maksettava ainoastaan osa kansallisesta talousarviostaan, ja loput otetaan momentista B7-030.6. MENO-/TULOLAJI- Lainojen tai tuen osuus enintään 50 prosenttia - tietyissä tapauksissa tuen osuus enintään 75 prosenttia,- lainat ja tuki yhteisrahoitukselle muiden julkisen ja/tai yksityisen sektorin tulolähteiden kanssa,- jos yhteisön rahoitusosuus myönnetään lainana, taloudellinen tuki on maksettava takaisin tietyissä olosuhteissa.Tulojen osalta Bulgarian osuudesta sen osallistumiskustannusten kattamiseen määrätään alamomentin 6091 perusteella. Tulot kohdistetaan Media II -ohjelman menojen alamomentteihin ja tarvittaessa käyttömenojen alamomentteihin.Odotettavissa oleva kokonaistulo ilmoitetaan 7.3 kohdassa.7. RAHOITUSVAIKUTUKSET7.1 Toimenpiteen kokonaiskustannusten laskutapa varainhoitovuodelle 2000 (yksittäisten ja yhteenlaskettujen kustannusten välinen suhde)Laskelma perustuu seuraaviin edellytyksiin:- Bulgarian rahoitusosuus lisäpöytäkirjan soveltamisalaan kuuluvista toimenpiteistä lasketaan siten, että maa vastaa itse omista osallistumiskustannuksistaan. Talousarvioselvityksessä on otettu käyttöön alamomentti 6091 tätä tarkoitusta varten,- yhteisö voi tapauskohtaisesti päättää maksaa lisäavustusta Bulgarian osuuden kattamiseksi. Lisäavustus voi olla rahoitusta kansallisesta Phare-ohjelmasta,- Bulgarian kanssa tehdyn lisäpöytäkirjan mukaiset rahoitus- ja varainhoitojärjestelyt ovat kyseisen ohjelman osalta seuraavat: laskelma perustuu menetelmään, jossa käytetään bruttokansantuotetta henkilöä kohden painotettuna ostovoimapariteetilla,- Bulgarian osallistumiskustannukset Media II -ohjelmaan vuonna 2000 ovat 334 312 euroa, josta on vähennettävä yksinomaan Bulgarian maksettaviksi tulevat 23 402 euron hallinnolliset lisäkustannukset,- näin ollen Bulgarian kansallisesta talousarviosta maksetaan 23 402 euroa ja budjettikohdan B7-030 Pharen ohjelmointimenettelyjen mukaisesti 310 910 euroa Bulgarian Phare-määrärahoista (kansallinen Phare-ohjelma).7.2 Kustannusten jakautuminen eri tekijöiden kesken (euroina)&gt;TAULUKON PAIKKA&gt;7.3 Vuoden 2000 toimia koskeva suunnitelma:Momenttiin B7-030 kirjattavat määrät&gt;TAULUKON PAIKKA&gt;(*) Suunnitelma perustuu näihin ohjelmiin tällä hetkellä sovellettavaan maksutapaan.Ennakoidut vuositulot ovat seuraavat:Alamomentti 6091  //  2000Toiminnalliset kulut  //  310 910Hallinnolliset lisäkulut  //  23 402Yhteensä  //  334 3128. PETOSTENVASTAISET TOIMENPITEET (JA NIIDEN SOVELTAMISESTA SAADUT TULOKSET)Kaikissa komission sopimuksissa ja muissa oikeudellisissa sitoumuksissa määrätään komission ja tilintarkastustuomioistuimen paikalla toteuttamista tarkastuksista. Toimenpiteiden edunsaajien velvollisuutena on muun muassa säilyttää kertomukset ja rahoitusselvitykset. Ne analysoidaan niiden sisällön ja menojen tukikelpoisuuden suhteen ottaen huomioon yhteisön rahoitustavoitteet.Talousarvion perusnimikkeitä koskevia petostenvastaisia säännöksiä sovelletaan myös tähän nimikkeeseen, kun se mukautetaan Keski- ja Itä-Euroopan maita koskevaksi.9. KUSTANNUSTEHOKKUUSANALYYSI9.1 Määrälliset erityistavoitteet ja kohderyhmäAvaamalla Media II -ohjelma Bulgarialle pyritään siihen, että Bulgaria voisi hyötyä samoista ohjelman eduista kuin yhteisön jäsenvaltiot nykyisin hyötyvät. Yhteisön audiovisuaalialan toiminnan olennainen tavoite on mukauttaa audiovisuaalialan taitoja ja kykyjä markkinoilla tapahtuviin laajoihin muutoksiin ja edistää Euroopan audiovisuaaliteosten tuotantoa ja levitystä.Media II -ohjelman tärkein päämäärä on edistää ammattilaisten kouluttamista, tuotantohankkeiden ja itsenäisten tuotantoyhtiöiden kehittämistä sekä eurooppalaisten teosten kansainvälistä levitystä merkittävien ja rakenteellisten tulosten aikaansaamiseksi. Ohjelman tavoitteena on:- parantaa audiovisuaalialan ammattilaisten peruskoulutusta ja erityisesti ammatillista täydennyskoulutusta ja siten tarjota heille tarvittavat tiedot ja taidot Euroopan ja maailman muiden markkinoiden huomioon ottamiseksi tukemalla seuraavien alojen koulutusaloitteita:- taloudellinen ja kaupallinen hallinto, mukaan lukien oikeudelliset näkökohdat,- tekniikoiden käyttö ja kehittäminen audiovisuaaliteosten tuotannossa (mukaan lukien Euroopan elokuvaperinnön ja audiovisuaaliperinnön suojelu ja vahvistaminen), ja- käsikirjoitustekniikat;- tukea kuvitteellisten ohjelmien, dokumenttiohjelmien ja animaatiohankkeiden kehittämistä, erityisesti jos niissä käytetään uusia luomistyöhön liittyviä tai animaatiotekniikkoja taikka jos niissä edistetään Euroopan elokuva- ja audiovisuaalista perintöä, tukemalla taloudellisesti ja teknisesti käsikirjoittamista sekä rahoitusjärjestelyjen ja kehittämissuunnitelman laatimista,- luoda suotuisa ympäristö tuotantoyhtiöiden kehittämiselle, erityisesti jos ne hyödyntävät uusia luomistyöhön liittyviä tai animaatiotekniikoita taikka lujittavat Euroopan elokuvaperintöä ja audiovisuaalista perintöä,- tukea eurooppalaisten elokuvien ja videokasettien levitystä edistämällä Euroopan levittäjien verkostoitumista ja kannustamalla niitä investoimaan eurooppalaisten elokuvien tuotantoon,- lisätä eurooppalaisten elokuvien kansainvälistä levitystä edistämällä toimenpiteitä, jotka koskevat niiden levitystä elokuvateattereihin ja esittämistä niissä sekä kannustamalla toimijoita muodostamaan verkostoja,- lisätä eurooppalaisten elokuvien ja televisio-ohjelmien kansainvälistä levitystä erilaisille audiovisuaalisille areenoille (esimerkiksi elokuvateatterit, televisio, video tai multimedia),- tukea aktiivisesti eurooppalaisten teosten kielellistä monimuotoisuutta jälkiäänityksen, tekstityksen ja monikielisen tuotannon avulla, ja- parantaa itsenäisten tuottajien ja levittäjien pääsyä Euroopan ja maailman markkinoille myynninedistämispalvelujen ja -toiminnan avulla.9.2 Toimenpiteen perustelut- Yhteisön taloudellisen tuen tarpeellisuusKoska ohjelmiin osallistumisesta johtuvat kustannukset ovat suuret ja Bulgarian taloudellinen tilanne on heikko, lisäpöytäkirjan 3 artiklan 2 kohdan mukainen tuki Phare-ohjelmasta on olennaisen tärkeää.-  Toimenpiteen toteuttamisessa käytettävien menettelytapojen valintaKansallisesta talousarviosta suoritettavan rahoitusosuuden ja sitä täydentävän, Phare-ohjelmasta myönnettävän maksuosuuden myötä Bulgarian osallistuminen kyseiseen ohjelmaan edistää todennäköisesti sen yhdentymistä yhteisön rakenteisiin. Bulgarian kansalaisten yhdentyminen yhteisön verkkoihin edistää lisäksi selvästi Bulgarian tulevan jäsenyyden valmistelua.- Tärkeimmät epävarmuustekijät, jotka saattavat vaikuttaa toimenpiteen erityistuloksiinKoska hankkeet valitaan laadullisin perustein, todelliset vaikutukset saadaan selville ainoastaan arvioimalla bulgarialaisten yritysten kykyä vastata komission näiden kahden ohjelman yhteydessä esittämiin ehdotuspyyntöihin.9.3 Toimenpiteen seuranta ja arviointiMedia II -ohjelman sisältämät seuranta- ja arviointimenettelyt (erityisesti arvioinnin osalta, kuten ohjelmaa koskevissa päätöksissä määrätään) koskevat myös bulgarialaisten edunsaajien osalta rahoitettuja toimia.10. HALLINTOMENOTTarvittavat hallinnolliset varat otetaan käyttöön komission vuosittaisen varojen myöntämistä koskevan päätöksen mukaisesti ottaen huomioon erityisesti budjettivallan käyttäjän tarkoitukseen varaama henkilöstön määrä ja tämän myöntämät lisävarat. Lisätarpeet eivät voi missään tapauksessa vaikuttaa ennakolta päätökseen, joka komission on tehtävä seuraavien näkökohtien perusteella:a) lisähenkilöstön pyytäminen alustavan talousarvion yhteydessä;b) varojen myöntäminen.10.1 Vaikutus henkilöstön määrään&gt;TAULUKON PAIKKA&gt;10.2 Lisähenkilöstön taloudellinen kokonaisvaikutus (euroina)&gt;TAULUKON PAIKKA&gt;10.3 Toimenpiteeseen liittyvästä toiminnasta aiheutuvat hallinnolliset lisäkulut (euroina)&gt;TAULUKON PAIKKA&gt;Edellä mainitut menot katetaan Bulgarian yhteisön ohjelmiin osallistumista koskevista maksuista (varainhoitoasetuksen 4 artiklan 2 kohdan kolmas luetelmakohta) (katso rahoitusselvityksen 5.3 kohta).